Asetus merenkulkulaitoksen lipusta ja viireistä
Suomen asetuskokoelma 18.3.1919/36.

Asetus

merenkulkulaitoksen lipusta ja viireistä.

Annettu Helsingissä, 18 päivänä maaliskuuta 1919.

___

   Valtioneuvosto on, Kauppa- ja Teollisuusministeriön esittelyssä, merenkulkulaitoksen lipusta ja viireistä määrännyt:

että 13 päivänä syyskuuta 1918 annetussa luotsi-, tulli- ja postilippua koskevassa asetuksessa mainittu luotsilippu on valtion merenkulkulaitoksen lippu, jota on ainoastaan käytettävä perälippuna kaikissa valtiolle kuuluvissa ja sen merenkulkulaitoksen käytettävissä aluksissa sekä myöskin Merenkulkuhallituksen määräyksen mukaan, luotsiasemien tunnusmerkkinä;

että tätä lippua käyttäkööt myös Merenkulkuhallitus ja merenkulkulaitokseen kuuluvat virastot ja laitokset;

että merenkulkulaitoksen alusten suurmastossa on, kun joku Merenkulkuhallituksen jäsenistä on aluksessa, pidettäaä leveätä viiriä, merenkulkulaitoksen lippua kolmionmuotoisena, sekä, milloin alusta muuten virantoimituksessa käytetään, kapeata kaksikielekkeistä valkeapohjaista viiriä, jonka viirin pituuden suuntaan kulkeva sininen paarre jakaa kahteen yhtä suureen valkoiseen alaan, jotapaitsi viirin kannassa tulee olla merenkulkulaitoksen erikoismerkki valkoisella pohjalla käsittävä viirin koko leveyden ja eroitettu viirin muusta osasta sinisellä poikkipaarteella; ja

että Merenkulkuhallituksen tulee antaa tarkemmat ohjeet näiden viirien käyttämisestä.

Tätä kaikki asianomaiset noudattakoot.

Helsingissä, 18 päivänä maaliskuuta 1919.

Valtioneuvosto:

LAURI INGMAN.

KARL SÖDERHOLM.

K. J. M. COLLAN.

MIKAEL SOININEN.

J. H. VENNOLA.

EERO ERKKO.

ANTTI TULENHEIMO.

BERNH. WUOLLE.

U. BRANDER.

J. STJERNVALL.

Hj. Enwald.

</div>

Huomautus

Katso myös
 Asetuksen kumosi asetus liputuksesta Suomen lipulla, joka tuli voimaan 1. kesäkuuta 1978.

Säädökset 1919
Liput
Vesiliikennesäädökset